नयी दिल्ली --- कार्बन उर्त्‍सजन में कमी और सतत विकास की भारत की प्रतिबद्धता को दोहराते हुए केंद्रीय पर्यावरण, वन और जलवायु परिवर्तन मंत्री प्रकाश जावडेकर ने कहा कि भारत 100 अन्‍य देशों के साथ 22 अप्रैल को वैश्विक जलवायु समझौते सीओपी 21 की अभिपुष्टि करेगा। सीओपी 21 की अभिपुष्टि न्‍यूयॉर्क में संयुक्‍त राष्‍ट्र मुख्‍यालय में आयोजित होने वाले एक उच्‍च स्‍तरीय हस्‍ताक्षर समारोह के दौरान की जाएगी। इस समझौते पर दिसंबर, 2015 में पेरिस में चर्चा की गई थी और वैश्विक गर्मी को कम करते हुए दो डिग्री सेल्सियस नीचे लाने की दिशा में एक अंतरराष्‍ट्रीय कार्य योजना तैयार की गई थी।